Alveugle

M. w. whitneyi
 M. w. idonea
 M. w. sanfordi
 †M. w. graysoni

Alveugle (Micrathene whitneyi) er en liten rovfugl i den monotypiske slekten Micrathene i uglefamilien (Strigidae). Arten regnes som verdens minste ugleart og opptrer i det sørvestlige USA og Mexico. Fire underarter anerkjennes.

 Beskrivelse 
Alveugla blir cirka  lang og veier omkring , avhengig av kjønn. Hunnen blir cirka 3% lenger og 6% tyngre enn hannen.

Ryggen er gråbrun med beige flekkmønster. Buken er gråhvit og brystet grålig med diffuse grå til kanelbrune vertikale striper. Den har fremtredende hvite «øyebrynsmarkeringer», mens ansiktsdiskeen er kanelbeige med hvite flekker på de nedre kantene, og et smalt hvitt nakkebånd. Den har to rader med tydelige hvite skulder- og vingedekkfjærflekker. Kort hale med delvise beige bånd. Ingen øretufser, gul iris. Kjønnene har lik fjærdrakt, og den er konstant gjennom året.

Ungfugler er spraglete gråbrune med gråhvitt bryst og øyenbrynsmarkeringer, og et svakt antydet voksent ansiktsmønster, men de skifter først til voksen fjærdrakt omtrent fire måneder etter klekking.

Arten «synger» raskt med gjentatte valpelignende bjeff.

Før 1930-tallet trodde ornitologer at alveuuglen kun fantes i ørkenhabitat, der den hekket i forlatte hulrom i saguaro-kaktus (Cereus giganteus). Men faktisk har arten et langt bredere habitatvalg, og den finnes i halvtørre skogkledde kløfter, galleriskoger, torneskoger og halvåpne områder med spredte trær.

Alveugler lever hovedsakelig av insekter, og befinner seg derfor gjerne i omgivelser hvor det er mange slike.  Den jakter gjerne i agave- og ocotillo-planter, der møll og andre insekter ofte sover i blomstene. Alveugle kan også spise skorpioner, og er i stand til å fjerne giftbrodden deres.  De sees ofte når de jakter på flyvende insekter i kveldsskumringen. Flukten kan minne om enkelte fluesnappere.

I begynnelsen av hekketiden kan de høres ved solnedgang til mørkets frembrudd når de kaller på hverandre.  Lyden er et høyt vrinsk eller kakling.  Hannen og hunnen piler rundt i trærne og kaller på hverandre.

De legger reiret i nordvendte forlatte hakkespetthull i kaktus eller trær, hvor hunnen legger 3 runde, hvite egg.  Hun ruger dem i om lag 3 uker før ungene klekkes, vanligvis i slutten av juni eller begynnelsen av juli.  Ungene er flyvedyktige etter ca. 1 mnd, og klarer seg selv fra slutten av juli.

 Inndeling 
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

 Strigiformes, ugler
 Strigidae, uglefamilien 
 Ieraglaucinae, (haukugler)
 Surniinae, (spurv- og svaleugler)
 Micrathene (monotypisk)
 M. whitneyi, alveugle
 M. w. whitneyi, nominatformen hekker i det sørvestlige USA (ekstremt sørlige i Nevada, sørøstlige California, sentrale Arizona, sørvestlige New Mexico og sørvestlige Texas) og sørover til det nordvestlige og nordlige sentrale Mexico (Sonora, nordøstlige Chihuahua, nordlige Coahuila); om vinteren migrerer den til vestlige og sentrale sørlige Mexico.
 M. w. idonea, utbredt fra det sørlige Texas i USA til det nordøstlige og sentrale Mexico (nordlige Nuevo León, nordlige Tamaulipas; Puebla, vestlige Oaxaca); de nordlige populasjonene migrerer sørover om vinteren.
 M. w. sanfordi, utbredt sør i Baja California
 M. w. graysoni, utbredt på Socorro-øya, men trolig utdødd.

 Referanser 
Henry, S. G., F. R. Gehlbach, D. Molfetto, and P. Howard (2020). Elf Owl (Micrathene whitneyi), version 1.0. In Birds of the World (S. M. Billerman, Editor). Cornell Lab of Ornithology, Ithaca, NY, USA. https://doi.org/10.2173/bow.elfowl.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I. J. Lovette (2020). Owls (Strigidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.strigi1.01

 Eksterne lenker 


Kategori:Ugler
Kategori:Fugler formelt beskrevet i 1861